Posted by: theresa | 2008/05/30
Ons was altyd aktief. Maar toe kry ek 'n werk in JHB. Nou is dit 4uur opstaan in die oggend en 19H00 terugkom. Ons eet baie laat en deesdae voel ek hoe die kilos aansit. Kan jy asb vir my raad gee.
Gebrek aan oefening sal beslis jou gewig negatief beïnvloed. Indien moontlik behoort mens te probeer om ten minste 30 min se aërobiese oefening per dag te doen. Een van die maklikste maniere om te oefen, is om 'n springtou te koop en elke dag vir 30 min tou te spring. Begin met 10 min en werk aan jou oefening tot jy 30 min lank kan spring (dit skakel die noodsaaklikheid van 'n gimnasium en stap in die donker uit). Wat eet aanbetref, sal dit help as jy jou vetinname matig beperk. Probeer 'n lae-vet, hoë-vesel verslankingsdieet (kliek op 'Diet' bo aan hierdie bladsy, en dan op 'Weight loss' en 'The right approach' en 'Slimming Diet').